અભિષેક બચ્ચનને કરિયરની શરૂઆતમાં કંઇ ખાસ સફળતા ન મળી. તેની ફિલ્મો નિષ્ફળ રહી, પરંતુ ધીરે ધીરે તેણે એક અલગ છાપ ઊભી કરી. કેટલીક ફિલ્મોમાં અલગ પ્રકારની ભૂમિકા ભજવી ચૂકેલા અભિષેકની ફિલ્મી ગાડી થોડી પાટા પર આવી છે. સમીક્ષકોએ ‘હાઉસફૂલ-૩’ને સારું રેટિંગ ભલે ન આપ્યું, પરંતુ ફિલ્મે સારી કમાણી કરી. આ અંગે વાત કરતાં અભિષેક કહે છે કે કોઇ પણ ફિલ્મનાં અસલી મા-બાપ ક્રિટિક્સ નહીં, પરંતુ દર્શકો હોય છે, કેમ કે તેઓ ખિસ્સાં હળવાં કરી થિયેટરમાં આવે છે, જ્યારે લાખો-કરોડો દર્શકો તમારી ફિલ્મો પસંદ કરે છે તો મુઠ્ઠી ભરેલા સમીક્ષકોની શી વેલ્યૂ કરવી?